el el el el el id el el el el el el el el el el en el el el el el el el el el en el el el el el el zh el el el el el el el el el el el el el el en el el en el el en el el en el el el
Το πανηγύρι του Ταξιάρχη γίνεται την Κυριακή των Μυροφόρων (14 μέρες μετά το Πάσχα)και η μεγάλη θρησκευτική λαμπρότητα προσελκύει πλήθος πιστών.
Την Κυριακή λοιπόν 8 Μαΐου 2022, ο Μανταμάδος βάζει τα γιορτινά του
Είναι η τοπική πανήγυρις που εορτάζεται η επέτειος από τα εγκαίνια του Ναού και ο επαρχιακός δρόμος Μυτιλήνης – Μανταμαδου θα γεμίσει κόσμο που θα περπατήσει πολλές ώρες για να σταθεί έστω για λίγο μπροστά στην ανάγλυφη εικόνα του
Δύο χρόνια μετά που οι επισκέψεις είχαν περιοριστεί φέτος αναμένεται πραγματική κοσμοσυρροή.
Ο πατήρ Χρήστος Τσιτμηδέλλης αναφέρει:
ΌΛΟ ΚΑΙ ΠΛΗΣΙΆΖΕΙ η μεγάλη εορτή του Ταξιάρχη μας εύχομαι να πάνε όλα καλά χωρίς προβλήματα διότι χιλιάδες πρισκηνητων απ όλα τα μήκη και πλατη θα κατά φθάσουν στο προστάτη φίλο και αδελφό Αρχάγγελο Μιχαήλ παρακαλώνταστον η ευχαριστονταστον
Διότι δύο χρόνια με τον ΚΟΡΟΝΟΙΟ ΤΟΝ ΕΊΧΑΝ ΣΤΕΡΗΘΕΙ
Το Σάββατο  θα τελεσθεί η προεόρτιος ΘΕΙΑ λειτουργία το βράδυ στις 7μμ ο μέγας Πανηγυρικός Εσπερινός με τη παρουσία πολλών αρχιερέων .
Το πρωί της Κυριακής   στις 7:30 ο Όρθρος
Στις 9 πμ η ΘΕΙΑ πολυαρχιερατική ΘΕΙΑ λειτουργία και μετά το πέρας αυτής στις 11:30πμ η περιφορά της εικόνας και η ευλόγησα του παραδοσιακού φαγητού το ΚΙΣΚΕΚ
ΤΟ ΕΣΠΕΡΑΣ ΣΤΙΣ 6μμ της Κυριακής ο εσπερινός και η Παράκλησης των Αρχαγγέλων όπου θα μνημονευθούν ενώπιον της εικόνος του ΤΑΞΙΑΡΧΗ τα ονόματα σας
Τη Δευτέρα  με την επαύριο ημέρα αφιερωμένη στους Αρχαγγέλους θα τελεσθεί πανηγυρική ΑΡΧΙΕΡΑΤΙΚΗ ΘΕΙΑ λειτουργία
Πασίγνωστος είναι ο Μανταμάδος για το μεγάλο προσκύνημα του Ταξιάρχη του. Η εκκλησία του Αγίου βρίσκεται σε μικρή απόσταση απ’ το χωριό, σ’ ένα ανοιχτό, ολόφωτο χώρο από ελιές και πεύκα. Ο αρχικός ναός χτίστηκε πριν από το 1700. Το 1879 ανοικοδομήθηκε εκ βάθρων. Το εικόνισμα του Αγίου είναι ανάγλυφο, κατασκευασμένο από άγνωστο υλικό. Ο θρύλος αναφέρει ότι το φιλοτέχνησε ένας μοναχός, από πηλό και αίμα. Στην περιοχή υπήρχε παλιό μοναστήρι. Σε μια επιδρομή τους Σαρακηνοί πειρατές έσφαξαν τους μοναχούς. Γλίτωσε μονάχα ένας που είχε σκαρφαλώσει στη στέγη. Οι Αγαρηνοί τον κυνήγησαν. Αλλά όταν τον πλησίασαν είδαν μπροστά τους να έρχεται μια μανιασμένη θάλασσα που απειλούσε να τους καταπιεί. Τρομαγμένοι άφησαν τον καλόγερο και έφυγαν. Ο μοναχός, που απέδωσε τη σωτηρία του στον Ταξιάρχη, μάζεψε πηλό και με το αίμα των σκοτωμένων συνάδελφων του έφτιαξε το εικόνισμα του Αγίου.
Ο Ταξιάρχης είναι ο προστάτης Άγιος της περιοχής αλλά και όλης της Λέσβου. Ιδιαίτερα τον σεβόταν οι Τούρκοι για τα πολλαπλά του θαύματα. Φορούσε σιδερένια παπούτσια και έτρεχε παντού να προστατεύσει τους χριστιανούς. Η μορφή του εβένινου εικονίσματος πείθει ότι είναι έργο μιας φλογερής πίστης, ενός απλού ανθρώπου. Το σκοτεινό πρόσωπο είναι γεμάτο δύναμη καθώς προβάλλει μέσα απ’ το αστραφτερό ασημένιο πλαίσιο. Ο Ταξιάρχης του Μανταμάδου είναι το μοναδικό ανάγλυφο, εικόνισμα της Λέσβου. Ακόμα και σήμερα οι προσκυνητές τρέφουν ανάμεικτα συναισθήματα για αυτή τη μοναδική εικόνα. Άλλοτε αντικρίζουν το πρόσωπο του Αγίου πολύ άγριο και απόμακρο και άλλοτε πολύ ήρεμο και οικείο, πιστεύοντας ό,τι κατά αυτό τον τρόπο ο Άγιος προσπαθεί να τους περάσει διάφορα μηνύματα.
Στην εκκλησία του Αγίου φυλάγεται, σαν εθνικό και θρησκευτικό κειμήλιο, ο αρχιερατικός σάκος του εθνομάρτυρα Οικουμενικού Πατριάρχου Γρηγορίου του Ε. Τον σάκο αυτό αγόρασε σε δημοπρασία ο μανταμαδιώτης μητροπολίτης Πορφύριος Φωτιάδης ο οποίος κατά τον απαγχονισμό του Πατριάρχη ήταν Πρωτοσύγκελος των Πατριαρχείων. Μετά τον θάνατό του οι συγγενείς του τον δώρισαν στο Προσκύνημα. Υπάρχουν ακόμα, παλιό χρυσοκέντητο επιτραχήλιο του 1656, παλιά ευαγγέλια και εκκλησιαστικά βιβλία. Ανάμεσα στις εικόνες του ναού, αρκετές είναι του 16ου αιώνα. Η πηγή απ’ την οποία αναβλύζει τα αγίασμα, θεωρείται απ’ τις πιο αρχαίες της Λέσβου. Στο προσκύνημα υπάρχει και ο τάφος του μητροπολίτου Πορφυρίου με εντοιχισμένη πλάκα.